ᱭᱚᱢᱩᱱᱟᱱᱟᱜᱟᱨ ᱦᱚᱱᱚᱛ

ᱭᱚᱢᱩᱱᱟᱱᱟᱜᱟᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱤ ᱱᱚᱶᱟ ᱫᱚ ᱑ ᱱᱚᱵᱷᱮᱢᱚᱵᱚᱨ ᱑᱙᱘᱙ ᱨᱮ ᱵᱮᱱᱟᱣ ᱞᱮᱢᱱ ᱛᱟᱦᱮᱸᱫ ᱾ ᱭᱚᱢᱩᱱᱟᱱᱟᱜᱟᱨ ᱴᱟᱣᱱ ᱜᱮ ᱱᱚᱶᱟ ᱦᱚᱱᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱾ 

ᱱᱚᱸᱰᱮ ᱥᱮᱨᱢᱟᱡᱟᱠ ᱨᱮ ᱮᱵᱷᱚᱨᱮᱡᱽ (average) ᱘᱙᱒ ᱢᱤᱞᱤᱢᱤᱴᱚᱨ ᱡᱟᱹᱯᱩᱫ ᱦᱩᱭᱩᱜᱼᱟ, ᱢᱮᱠᱷᱟᱱ ᱦᱚᱨᱤᱭᱟᱱᱟ ᱯᱚᱱᱚᱛ ᱨᱮ ᱮᱵᱷᱚᱨᱮᱡᱽ ᱔᱖᱒ ᱢᱤᱞᱤᱢᱤᱴᱚᱨ ᱢᱮᱱᱟᱜᱼᱟ ᱾ ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱠᱷᱚᱱ ᱟᱹᱰᱤ ᱜᱮ ᱵᱟᱹᱲᱛᱤ ᱭᱟᱱᱟ ᱾ 

ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱦᱤᱢᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ, ᱥᱟᱢᱟᱝ ᱥᱮᱦᱮᱫ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ, ᱠᱚᱧᱮ ᱥᱮᱦᱮᱫ  ᱨᱮ ᱠᱚᱨᱱᱚᱞ ᱦᱚᱱᱚᱛ, ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱠᱩᱨᱩᱠᱷᱮᱛᱚᱨᱚᱦᱚᱱᱚᱛ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱟᱢᱵᱟᱞᱟ ᱦᱚᱱᱚᱛ ᱢᱮᱱᱟᱜᱼᱟ ᱾ 

ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱨᱮ ᱯᱮᱭᱟ ᱛᱚᱦᱥᱤᱞ ᱢᱮᱱᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱡᱟᱜᱟᱫᱷᱨᱤ, ᱪᱷᱟᱪᱷᱟᱨᱚᱣᱞᱤ ᱟᱨ ᱵᱤᱞᱟᱥᱯᱩᱨ ᱾ ᱱᱚᱶᱟ ᱠᱚ ᱟᱨᱦᱚᱸ ᱛᱩᱨᱩᱭ ᱜᱚᱴᱟᱝ ᱩᱛᱱᱟᱹᱣ ᱵᱚᱞᱚᱠ (blocks) ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱦᱩᱭᱩᱜ ᱠᱟᱱᱟ ᱺ ᱵᱤᱞᱟᱥᱯᱩᱨ, ᱥᱟᱫᱷᱟᱣᱨᱟ, ᱢᱩᱥᱛᱟᱯᱷᱟ, ᱨᱟᱫᱟᱣᱨ, ᱡᱟᱜᱟᱫᱷᱨᱤ ᱟᱨ ᱪᱷᱟᱪᱷᱟᱨᱟᱚᱣᱞᱤ ᱾

ᱱᱚᱸᱰᱮ ᱯᱩᱱᱭᱟᱹ ᱨᱟᱭ ᱫᱚᱨᱵᱟᱨ ᱢᱟᱹᱪᱤ (Vidhan Sabha constituency) ᱢᱮᱱᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱥᱟᱰᱷᱟᱣᱨ, ᱡᱟᱜᱟᱫᱷᱨᱤ, ᱭᱚᱢᱩᱱᱟ ᱱᱟᱜᱟᱨ ᱟᱨ ᱨᱟᱫᱟᱣᱨ ᱾ ᱢᱮᱱᱟᱠᱷᱟᱱ ᱥᱟᱫᱦᱟᱣᱨ, ᱡᱟᱜᱟᱫᱷᱨᱤ ᱟᱨ ᱭᱚᱢᱩᱱᱟ ᱱᱟᱜᱟᱨ ᱫᱚ ᱟᱢᱵᱟᱞᱟ ᱦᱚᱲ ᱫᱚᱨᱵᱟᱨ ᱢᱟᱹᱪᱤ (Lok Sabha constituency) ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱟᱨ ᱨᱟᱫᱟᱣᱨ ᱫᱚ ᱠᱩᱨᱩᱠᱷᱮᱛᱨᱚ ᱦᱚᱲ ᱫᱚᱨᱵᱟᱨ ᱢᱟᱹᱪᱤ ᱛᱟᱹᱨᱤ ᱨᱮ ᱾  

ᱰᱮᱢᱚᱜᱽᱨᱟᱯᱷᱤᱠ

᱒᱑᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱭᱚᱢᱩᱱᱟ ᱱᱟᱜᱟᱨ ᱦᱚᱱᱚᱛ ᱨᱮ ᱑,᱒᱑᱔,᱑᱖᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱨᱮᱭᱱ (Bahrain) ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state)  ᱨᱮᱱᱟᱜ ᱱᱤᱣ ᱦᱟᱢᱤᱥᱯᱷᱤᱭᱟᱨ (New Hampshire) ᱨᱤᱱ ᱦᱚᱲ ᱞᱮᱠᱟᱷᱟ ᱥᱟᱶ ᱠᱚ ᱥᱩᱨ ᱥᱩᱯᱩᱨᱚᱜ ᱠᱟᱱᱟ ᱾  ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱓᱙᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑᱖.᱕᱖% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱩᱸᱫᱽ ᱨᱮ ᱾ ᱭᱚᱢᱩᱱᱟ ᱱᱟᱜᱟᱨ ᱨᱮ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱘᱗᱗ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱟᱱᱛ ᱫᱚᱨ ᱫᱚ ᱗᱘.᱙% ᱛᱟᱦᱮᱸ ᱠᱟᱱᱟ ᱾ 

᱒᱐᱑᱑ ᱥᱤᱧᱚᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱙᱑.᱑᱑% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ, ᱗.᱒᱔% ᱦᱚᱲ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ ᱟᱨ ᱑.᱒᱐% ᱦᱚᱲ ᱫᱚ ᱩᱨᱫᱤ ᱯᱟᱹᱨᱥᱤ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾2011 Census of India, Population By Mother Tongue

ᱢᱟᱨᱟᱝ ᱱᱟᱜᱟᱨ ᱠᱚ
ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱭᱚᱢᱩᱱᱟᱱᱟᱜᱟᱨ, ᱡᱟᱜᱟᱫᱷᱨᱤ, ᱪᱷᱟᱪᱷᱟᱨᱚᱣᱞᱤ, ᱥᱟᱫᱷᱟᱣᱨ, ᱟᱫᱤ ᱵᱟᱫᱽᱨᱤ, ᱵᱤᱞᱟᱥᱯᱩᱨ ᱮᱢᱟᱱ ᱾

ᱵᱟᱨᱦᱮ ᱡᱚᱱᱚᱲ
  ᱭᱚᱢᱩᱱᱟ ᱱᱟᱜᱟᱨ ᱦᱚᱱᱚᱛ ᱣᱮᱵᱽᱥᱟᱭᱤᱴ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ